3.  ลักษณะการประกอบธุรกิจ

3.1 การเปลี่ยนแปลงและพัฒนาการที่สำคัญ

ปี 2476

-   บริษัทได้ก่อตั้งขึ้นเมื่อวันที่ 23 กันยายน พ.ศ. 2476 ภายใต้ชื่อ บริษัท หล่วงหลีประกันภัย
    จำกัด โดยเป็นบริษัทรับประกันวินาศภัยแห่งแรกและแห่งเดียวในย่านฝั่งธนบุรี

ปี 2528

-   บริษัท หล่วงหลีประกันภัย จำกัด เปลี่ยนชื่อเป็น “บริษัท นวกิจประกันภัย จำกัด”

ปี 2533

-   เข้าจดทะเบียนในตลาดหลักทรัพย์แห่งประเทศไทยเมื่อวันที่ 24 สิงหาคม พ.ศ. 2533

ปี 2535

-   นำระบบคอมพิวเตอร์ On-line มาใช้ เพื่อเชื่อมต่อการปฏิบัติงานสาขาและสำนักงานใหญ่

ปี 2536

-   จดทะเบียนแปรสภาพเป็น “บริษัท นวกิจประกันภัย จำกัด (มหาชน)”

ปี 2537

-   The A.M. Best Company แห่งประเทศสหรัฐอเมริกา ได้ทำการสำรวจและจัดอันดับ Best
    Financial Rating ให้ บริษัท นวกิจประกันภัย จำกัด (มหาชน)
    เป็นบริษัทประกันวินาศภัยที่มีมาตรฐานสูง และได้รับรางวัลบริษัทประกันวินาศภัยดีเด่นประจำปี
    2537 จากหนังสือพิมพ์เส้นทางเศรษฐกิจ

ปี 2540

-   พัฒนาด้านเทคโนโลยีทั้งระบบ Internet และ เชื่อมต่อระบบสัญญาณดาวเทียม

ปี 2545

-   บริษัทถือหุ้นใน บริษัท ประกันภัยสากล จำกัด 2,088,777 หุ้น หรือ ร้อยละ 99.47
    ของทุนจดทะเบียนที่เรียกชำระแล้ว เพื่อดำเนินการควบรวมธุรกิจรับประกันวินาศภัย ของ
    บริษัท ประกันภัยสากล จำกัด

ปี 2546

-   บริษัทได้รับผลประเมินการกำกับดูแลกิจการของบริษัทจดทะเบียนในตลาดหลักทรัพย์
    จากสมาคมส่งเสริมสถาบันกรรมการบริษัทไทย (IOD) ให้เป็น “บรรษัทภิบาล”
    ที่มีผลการประเมินดีเด่นในกลุ่ม Quartile ที่ 1

ปี 2547

-   วันที่ 1 มกราคม พ.ศ. 2547 บริษัทรับโอนธุรกิจรับประกันวินาศภัย จาก บริษัท
    ประกันภัยสากล จำกัด ซึ่งเป็นบริษัทย่อย (ภายหลังจดทะเบียนเปลี่ยนชื่อใหม่เป็น บริษัท
    นวสากล จำกัด)

ปี 2548

-   บริษัทได้รับผลประเมินการกำกับดูแลกิจการของบริษัทจดทะเบียนในตลาดหลักทรัพย์
    จากสมาคมส่งเสริมสถาบันกรรมการบริษัทไทย (IOD) ให้เป็น “บรรษัทภิบาล”
    ที่มีผลการประเมินดีเด่นในกลุ่ม Quartile ที่ 1

-   ธันวาคม 2548 บริษัทยื่นคำเสนอซื้อหุ้น บริษัท ไทยพาณิชย์ประกันภัย จำกัด (มหาชน)
    ที่เหลือทั้งหมด เพื่อขอเพิกถอนจากการเป็นหลักทรัพย์จดทะเบียนในตลาดหลักทรัพย์

ปี 2549 

-   วันที่ 1 เมษายน พ.ศ. 2549 บริษัทรับโอนธุรกิจรับประกันวินาศภัย จาก บริษัท ไทยพาณิชย์
    ประกันภัย จำกัด (มหาชน) (ภายหลังเปลี่ยนชื่อเป็น บริษัท ฟอลคอนประกันภัย จำกัด
    (มหาชน)) ซึ่งเป็นบริษัทย่อย ที่บริษัทถือหุ้น 5,561,392 หุ้น หรือ ร้อยละ 92.69
    ของทุนจดทะเบียนที่เรียกชำระแล้ว

-   วันที่ 1 กรกฎาคม พ.ศ. 2549 บริษัทรับโอนธุรกิจรับประกันวินาศภัย จาก บริษัท
    ไทยสมุทรประกันภัย จำกัด และขายหุ้นเพิ่มทุนของบริษัท เป็นการเฉพาะเจาะจง จำนวน
    2,057,071 หุ้น คิดเป็นร้อยละ 6.86 ของทุนจดทะเบียนที่เรียกชำระแล้ว ให้แก่ บริษัท
    ไทยสมุทรประกันภัย จำกัด (ภายหลังเปลี่ยนชื่อเป็น บริษัท ไทยสมุทร แอสเซท จำกัด)

ปี 2550 

-   บริษัท นวกิจประกันภัย จำกัด (มหาชน) เป็นบริษัทแรกในธุรกิจประกันวินาศภัย
    ที่ได้รับตราสัญลักษณ์ Q-Mark เพื่อรับรองมาตรฐานและคุณภาพด้านสินค้าและบริการ
    จากสภาหอการค้าแห่งประเทศไทย สภาอุตสาหกรรมแห่งประเทศไทย
    และสมาคมธนาคารแห่งประเทศไทย หรือคณะกรรมการร่วม (กกร.)

-   บริษัทเปิดสำนักงานบริการลูกค้า บริเวณชั้น 1 อาคารสาธรธานี เมื่อวันที่ 22 มกราคม 2550
    เพื่อรองรับ การขยายตัวทางธุรกิจ พร้อมให้บริการและประชาสัมพันธ์กิจกรรมต่างๆ เช่น
    การแจ้งอุบัติเหตุ การรับเรื่องร้องเรียน การรับประกัน หรือกิจกรรมทางการตลาด

-   กุมภาพันธ์ 2550 บริษัทขายเงินลงทุนในบริษัท ฟอลคอนประกันภัย จำกัด (มหาชน) (เดิมชื่อ
    บริษัท ไทยพาณิชย์ประกันภัย จำกัด (มหาชน)) ออกไป คงเหลือ 2,175,992 หุ้น
    คิดเป็นร้อยละ 36.27ของทุนจดทะเบียนที่เรียกชำระแล้ว

-   มิถุนายน 2550 บริษัทขายเงินลงทุนในบริษัท นวสากล จำกัด (เดิมชื่อ บริษัท
    ประกันภัยสากล) ที่บริษัทถือ 2,089,197 หุ้น หรือ ร้อยละ 99.49
    ของทุนจดทะเบียนที่เรียกชำระแล้ว ออกไปทั้งจำนวน

-   บริษัทได้รับผลการประเมินคุณภาพการประชุมผู้ถือหุ้นสามัญประจำปี 2550
    ที่จัดทำโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อยู่ในเกณฑ์
    “ดีเยี่ยม” ระดับคะแนน >= 90

ปี 2551 

-   บริษัทได้รับผลประเมินการกำกับดูแลกิจการของบริษัทจดทะเบียนในตลาดหลักทรัพย์
    จากสมาคมส่งเสริมสถาบันกรรมการบริษัทไทย (IOD) ให้เป็น “บรรษัทภิบาล”
    ที่มีผลการประเมินในระดับ “ดีเลิศ” โดยมีช่วงคะแนน 90-100

-   บริษัทได้รับผลการประเมินคุณภาพการประชุมผู้ถือหุ้นสามัญประจำปี 2551
    ที่จัดทำโดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อยู่ในเกณฑ์
    “ดีเยี่ยม” ระดับคะแนน >= 90

-   สิงหาคม 2551 บริษัท ไทยสมุทร แอสเซท จำกัด ขายหุ้นที่ถือในบริษัท จำนวน 2,057,071
    หุ้น หรือ ร้อยละ 6.86 ออกไป

ปี 2552 

-   มีการเปลี่ยนโครงสร้างผู้ถือหุ้นของบริษัท โดย NIPPON KOA Insurance Co., Ltd.
    บริษัทประกันภัยในประเทศญี่ปุ่น ได้เข้ามาถือหุ้นในบริษัทร้อยละ 10
    ของทุนจดทะเบียนที่เรียกชำระแล้ว ในลักษณะที่เป็นพันธมิตรทางธุรกิจ
    เพื่อขยายตลาดการค้าใหม่ พัฒนาผลิตภัณฑ์และเทคโนโลยีร่วมกัน
    เพื่อเสริมสร้างความแข็งแกร่งทางธุรกิจ และ การบริการที่ดียิ่งขึ้น

-   บริษัทพร้อมให้บริการ Navakij Call Center 1748
    เพื่ออำนวยความสะดวกให้กับผู้เอาประกันภัยในการแจ้งอุบัติเหตุตลอด 24 ชม.
    พร้อมแจ้งทำประกันภัย ผ่านบริการหมายเลขโทรศัพท์ 4 หลัก

-   บริษัทได้รับผลการประเมินคุณภาพการประชุมผู้ถือหุ้นสามัญประจำปี 2552
    ที่จัดทำโดยสมาคมส่งเสริมผู้ลงทุนไทย อยู่ในเกณฑ์ “ดีเยี่ยม” ระดับคะแนน 90-99

-   บริษัทได้รับคัดเลือกจากสำนักงานคณะกรรมการกำกับและส่งเสริมการประกอบธุรกิจประกันภัย
    (คปภ.) ให้เข้ารับรางวัล บริษัทที่มีการบริหารงานดีเด่น อันดับ 2 และอันดับ 3 ในปี 2550
    และปี 2551

-   บริษัทได้รับการประเมินจากสภาหอการค้าแห่งประเทศไทย สภาอุตสาหกรรมแห่งประเทศไทย
    และ สมาคมธนาคารแห่งประเทศไทย หรือคณะกรรมการร่วม (กกร.) ให้ได้รับตราสัญลักษณ์
    Q-Mark เพื่อรับรองมาตรฐานและคุณภาพด้านสินค้าและบริการ เป็นระยะเวลาอีก 2 ปี

-   บริษัทได้รับผลประเมินการกำกับดูแลกิจการของบริษัทจดทะเบียนในตลาดหลักทรัพย์
    จากสมาคมส่งเสริมสถาบันกรรมการบริษัทไทย (IOD) ให้เป็น “บรรษัทภิบาล”
    ที่มีผลการประเมินในระดับ “ดีเลิศ” โดยมีช่วงคะแนน 90-100

    2.  การประกอบธุรกิจ

        1.  ภาพรวมการประกอบธุรกิจของบริษัท และ บริษัทร่วม

  การประกอบธุรกิจของบริษัท และ บริษัทร่วม ที่ดำเนินการอยู่ในปัจจุบัน มีดังนี้

ด้านการรับประกันภัย 

ธุรกิจหลักของบริษัทและบริษัทร่วม คือ การรับประกันวินาศภัยทุกประเภท ได้แก่ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด แบ่งเป็น

- การรับประกันภัยโดยตรง ซึ่งบริษัทจะรับประกันภัยผ่าน ตัวแทน นายหน้า นายหน้านิติบุคคล
และสาขาต่างๆของบริษัท สัดส่วนการรับประกันภัยโดยตรง เกินกว่าร้อยละ 90
ของเบี้ยประกันภัยรับรวมทั้งสิ้น สำหรับบริษัท ฟอลคอนประกันภัย จำกัด (มหาชน) บริษัทร่วม
ช่องทางการขายจะเป็นการขายประกันรายย่อยซึ่งประกอบด้วยธนประกันภัยและขายตรง
และประกันภัยเชิงพาณิชย์ ผ่านบริษัทนายหน้า

- การรับประกันต่อและจ่ายต่อระหว่างบริษัทประกันวินาศภัยอื่นๆ
เพื่อเป็นการกระจายความเสี่ยงในการรับประกันภัย

การประกันภัยแต่ละประเภท แยกกล่าวรายละเอียดในการประกอบธุรกิจแยกตามสายผลิตภัณฑ์

ด้านการลงทุน

นอกเหนือจากการดำเนินธุรกิจประกันภัยแล้ว บริษัทฯ
มีการบริหารจัดการเงินส่วนที่เหลือจากการดำเนินธุรกิจประกันภัยอันเป็นปกติไปลงทุน
โดยประเภทการลงทุนและมูลค่าเงินลงทุนเป็นไปตามข้อกำหนดของสำนักงานคณะกรรมการกำกับและส่งเสริมธุรกิจประกันภัย
(คปภ) ว่าด้วยเรื่องการลงทุนของธุรกิจประกันวินาศภัย โดยบริษัทฯ
มีการกระจายการลงทุนหลักทรัพย์หลากหลายประเภท เช่น การฝากเงินกับสถาบันการเงิน
การซื้อตั๋วสัญญาใช้เงิน พันธบัตรรัฐบาล หุ้นกู้ การลงทุนในหุ้น และ หน่วยลงทุน

2.  โครงสร้างการถือหุ้นของบริษัท และ บริษัทร่วม

บริษัทฯ มีบริษัทร่วม 1 แห่ง ได้แก่ บริษัท ฟอลคอนประกันภัย จำกัด (มหาชน)
และมีบริษัทที่เกี่ยวข้อง 1 แห่ง คือ บริษัท นิปปอน โคอะ อินชัวรันส์ โบรคเกอร์ (ประเทศไทย)
จำกัด ดังแสดงในแผนภูมิการถือหุ้นต่อไปนี้

  53.80% 10.00%

  100%

36.27% 10.00% 25%

หมายเหตุ กลุ่มหวั่งหลี หมายถึง กรรมการ สกุล “หวั่งหลี” และบุคคลที่เกี่ยวโยงกัน ณ วันปิดสมุด

ทะเบียน 17 มีนาคม 2552

3.  โครงสร้างรายได้

โครงสร้างรายได้ของบริษัท ประกอบด้วย 2 ส่วนหลัก คือ รายได้จากการรับประกันภัย
และรายได้จากการลงทุน

  --------------------- ------------------- ---------- -------- ---------- -------- ---------- --------
  โครงสร้าง              ดำเนินการโดย         ปี 2552              ปี 2551              ปี 2550     

  รายได้                                     ล้านบาท     ร้อยละ    ล้านบาท     ร้อยละ    ล้านบาท     ร้อยละ

  เบี้ยประกันภัยรับ ⁽²⁾      บมจ. นวกิจประกันภัย                                                       

  อัคคีภัย                                     437.53     21.02    401.30     20.35    440.10     24.91

  ทางทะเลและขนส่ง                            118.11     5.67     122.35     6.20     113.25     6.41

  รถยนต์                                     1,254.52   60.27    1,200.85   60.89    883.05     49.99

  เบ็ดเตล็ด                                   107.90     5.18     125.42     6.36     132.32     7.49

  รวม                                       1,918.06   92. 14   1,849.92   93.80    1,568.72   88.80

  รายได้จากการลงทุน                           140.30     6.74     119.91     6.08     182.58     10.34

  รายได้อื่น                                   13.47      0.65     11.92      0.60     14.72      0.83

                                            2,071.83   99.53    1,981.75   100.48   1,766.02   99.97

  ส่วนกำไร(ขาดทุน)        บมจ.ฟอลคอนประกันภัย   9.86       0.47     (9.40)     (0.48)   0.56       0.03
  จากเงินลงทุนในบริษัทร่วม   ⁽¹⁾                                                                    

  รวม                                       2,081.69   100.00   1,972.35   100.00   1,766.58   100.00
  --------------------- ------------------- ---------- -------- ---------- -------- ---------- --------

หมายเหตุ 1. ในปี 2552 บริษัทถือหุ้นร้อยละ 36.27 ใน บมจ.ฟอลคอนประกันภัย

2. เบี้ยประกันภัยรับ หมายถึง เบี้ยประกันภัยรับตรงและ เบี้ยประกันภัยรับต่อ แสดงตามงบการเงิน

รวม โดยในปี 2552 ไม่รวมเบี้ยประกันของบริษัทร่วม